In hierdie artikel word gronde aangevoer waarom verder gekyk moet word as die trope wat die oorvereenvoudiging van die intellektuele beweging genaamd Theory tot gevolg het. Hierin word beweer dat dit noodsaaklik is om 'n vlugtige blik te kry op die sosiokulturele prosesse wat Theory beinvloed het, en waaraan sy hoogtepunt in die kultuurgeskiedenis te danke is. Die veronderstellings waarop die trope berus word in hierdie artikel ontleed. Op grond van die ontleding word betoog dat Theory nie 'n samehangende diskoers kan wees en kennis oor realiteitswording kan genereer sonder om beinvloed te word deur die realiteitsdiskoerse waaraan die beweging deelgeneem her, en waardeur hy sy posisie verwerf her nie. Theory is 'n gesplete diskoers, en die beweging se "ontdekkings" word moontlik gemaak en terselfdertyd beperk deur die kontekste waarin dit verwoord word. Theory het trouens sy vorm aan hierdie kontekste te danke. Die tese word getoets aan die hand van 'n studie van Theory se standpunt oor die letterkunde, wat (by gebrek aan 'n beter woord) een van sy belangrike "kontekste" is.